The Master (film)
Master () američka je psihološka drama iz 2012. režisera, scenariste i producenta Pola Tomasa Andersona u kojoj glavne uloge tumače Hoakin Finiks, Filip Simor Hofman i Ejmi Adams.

Radnja prati psihički uzdrmanog ratnog veterana Fredija Kvela, koji nakon strahota koje je doživeo tokom Drugog svetskog rata pokušava da se uklopi u posleratno društvo i nastavi sa svojim životom. Pošto upozna Lankastera Doda, vođu misterioznog kulta „Svrha“, Kvel postaje pristalica ovog pokreta i oni zajedno kreću na put ka istoku Sjedinjenih Američkih Država sa ciljem da šire svoja religijska uverenja.

Film je delimično inspirisan životom osnivača sajentologije L. Rona Habarda, kao i ranim nacrtima Andersonovog prethodnog filma Biće krvi, pričama Džejsona Robardsa o alkoholizmu mornara tokom rata i životnom pričom nobelovca Džona Stajnbeka.

Uprkos slaboj zaradi na bioskopskim blagajnama, Master je naišao na pozitivne reakcije kritičara i našao se na brojnim listama najboljih filmova 2012. Premijerno je prikazan na Filmskom festivalu u Veneciji, gde je osvojio nagradu FIPRESCI za najbolji film. Osvojio je brojna druga prestižna priznanja, a Finiks, Hofman i Adamsova su za svoje izvedbe nominovani za nagrade Oskar, BAFTA i Zlatni globus.

Uloge

Izvori

Vanjske veze
 
 
 
 
 

Američki filmovi
Dramski filmovi
Authority control 2